Gowtham
అంత ధర ఊహించలేదు : క్రిష్ణప్ప గౌతమ్‌
బెంగళూరు: ఆఫ్‌ స్పిన్‌ బౌలింగ్‌ నేర్చుకోవడానికి అతడికి టీమిండియాక్రికెటర్‌ హర్భజన్‌ ఆదర్శం. ఐపిఎల్‌ వేలంలో హర్భజన్‌ ఉన్న జట్టులో అతడు చోటు దక్కించుకోవడంపై కర్ణాటకు చెందిన క్రికెటర్‌ క్రిష్ణప్ప గౌతమ్‌ సంతోషాన్ని వ్యక్తం చేశాడు. బెంగళూరులో జరిగిన ఐపిఎల్‌ వేలంలో క్రిష్ణప్ప గౌతమ్‌ను ముంబై ఇండియన్స్‌ 2 కోట్లకు కొనుగోలు చేయడంపై సంతోషం వ్యక్తం చేశాడు.వేలంలో గౌతమ్‌ కనీస ధరను 10 లక్షలుగా నిర్ణయించారు. అయితే బిడ్డింగ్‌లో అతడికి 2 కోట్లు చెల్లించి ముంబై ఇండియన్స్‌ దక్కించుకుంది.వేలం అనంతరం ఆయన మాట్లాడుతూ వేలంలో తనకు 2 కోట్ల ధర పలుకుతుందని ఊహించలేదన్నాడు.ఏదో ఒక ప్రాంచైజీ తనను కొనుగోలు చేస్తే బాగుండని అనుకున్నానని గౌతమ్‌ వివరించాడు.లెజెండ్స్‌తో కలిసి ఆడటం కొంచెం ఇబ్బందిగా ఉంది.ఐపిఎల్‌ వేలం పాటను కుటుంబ సభ్యులతో కూర్చుని టివిలో వీక్షిస్తున్నాను.ముంబై ఇండియన్స్‌ జట్టులో సభ్యుడిని అయినందుకు సంతోషంగా ఉంది.సచిన్‌,హర్భజన్‌,జయవర్థనే. కీరన్‌ పోలార్డ్‌, రోహిత్‌శర్మ లాంటి వారు ఆడిన జట్టులో చోటు దక్కించుకోవడం నిజంగా అదృష్టంగా అని పేర్కొన్నాడు. బౌలింగ్‌లో నాకు ఎంతో ప్రేరణగా నిలిచిన హర్భజన్‌తో కలిసి ఆడే అవకాశం లభించింది. నిజంగా నాకు ఇది ఒక గొప్ప అవకాశం.ప్రస్తుత పరిస్థితుల్లో నా ఫీలింగ్స్‌ను వర్ణించలేను. జీవితంలో ఇప్పటి వరకు హర్భజన్‌ను కలువ లేదని, అలాంటిది అతడితో కలిసి ఆడే అవకాశం వచ్చిందన్నాడు.2012లో ఫస్ట్‌ క్లాస్‌ క్రికెట్‌లోకి అరంగేట్రం చేసిన గౌతమ్‌ ఇప్పటి వరకు 12 ఫస్ట్‌ క్లాస్‌ మ్యాచ్‌లు ఆడి 36 వికెట్లు తీసు కున్నాడు.20 టి20ల్లో 16 వికెట్లు తీసుకున్నాడు.